# Upisni kriteriji i razlikovne obaveze za upis u prvu godinu diplomskih studija u ak. god. 2023./2024.

utorak, 9. svibnja 2023.

## ANGLISTIKA

ZAVRŠEN PRIJEDIPLOMSKI STUDIJ: sveučilišni prijediplomski studij **anglistike**

KVALIFIKACIJSKI ISPIT: nema

* svi pristupnici koji imaju valjan dokaz o završenom istovjetnom prijediplomskom studiju automatski su kvalificirani da se prijave za razredbeni postupak (rangiranje).

RAZREDBENI POSTUPAK:

Odsjek za anglistiku od prijavljenih pristupnika na diplomski studij na temelju razredbenog postupka (rangiranja prema prosjeku iz anglističkih predmeta) upisuje maksimalno 120 studenata na diplomski studij i to na način da se u nastavnički smjer upisuje najviše **20** studenata, dok se preostali ravnomjerno dijele na ostala **tri** smjera:

* lingvistički: maksimalno 33 (od toga najviše 5 jednopredmetnih)
* književno-kulturološki: maksimalno 33 (od toga najviše 5 jednopredmetnih)
* prevoditeljski: maksimalno 34 (od toga najviše 5 jednopredmetnih)
* nastavnički: maksimalno 20 (**nema jednopredmetnih**)

NAPOMENA:

**Upisna kvota** za svaku pojedinu godinu određuje se dakle prema ukupnom broju prijavljenih za tu godinu (npr. ako je ukupno prijavljenih 110, kvota iznosi 20 za nastavnički smjer te po 30 za svaki od preostala tri smjera).

Osim prijave online i/ili u Informativnom centru pristupnici u istom razdoblju u tajništvu Odsjeka za anglistiku trebaju ispuniti obrazac u kojem će rangirati svoje prioritete usmjerenja (od 1 do 4) te prioritet izbora jednopredmetnog ili dvopredmetnog studiranja. Obrazac možete preuzeti i elektronički [**ovdje**](http://anglist.ffzg.unizg.hr/wp-content/uploads/2018/09/Lista-prioriteta_2018.docx). Prioritet upisa po smjerovima bit će određen na temelju težinskog prosjeka ocjena na prijediplomskom studiju **anglistike**.

**N.B:** Pristupnici koji dolaze s drugih sveučilišta svakako moraju priložiti **ovjereni popis ocjena anglističkih predmeta.** Ukoliko im referada matičnog sveučilišta odbije dati izdvojeni popis ocjena za anglističke predmete, **pristupnici su dužni sami na cjelovitom popisu ocjena označiti anglističke kolegije.**

## ANTROPOLOGIJA

ZAVRŠEN PRIJEDIPLOMSKI STUDIJ: sveučilišni prijediplomski studij antropologije i drugi sveučilišni prijediplomski studiji

KVALIFIKACIJSKI ISPIT: nema

RAZREDBENI POSTUPAK:

* svi pristupnici koji imaju valjan dokaz o završenom istovjetnom prijediplomskom studiju automatski su kvalificirani da se prijave za razredbeni postupak (rangiranje)
* sa svakim pristupnikom obavlja se motivacijski razgovor – o motiviranosti za upis te o pročitanoj literaturi, izboru od 3 naslova koji su dio pripreme pristupnika za motivacijski razgovor.

RAZLIKOVNE OBAVEZE:

Dodatni uvjeti (ili razlikovni ispiti) ne propisuju se studentima koji su završili istovjetne prijediplomske studije na drugim visokim učilištima.

Srodnim studijskim prijediplomskim programima propisuje se razlikovna obveza u okviru max. 7 ECTS-a (kolegiji Uvod u genetiku čovjeka (64083) 3 ECTS-a i Sociobiologija (65530) 3 ECTS-a). Diplomski studij upisuju kao redoviti studenti uz obavezu polaganja razlikovnih obaveza prije upisa u drugi ili treći semestar.

Nesrodnim studijskim prijediplomskim programima propisuje se razlikovni semestar u okviru max. 15 ECTS-a. Studenti imaju veći obim razlikovnih obaveza (14 ECTS) te se upisuju u diplomski studij kao redoviti studenti nakon ispunjavanja obaveza iz razlikovnog semestra. Obaveze iz razlikovnog semestra su: Uvod u genetiku čovjeka (64083) 3 ECTS, Evolucija čovjeka (52354) 5 ECTS, Sociobiologija (65530) 3 ECTS i Ljudska bihevioralna ekologija (69816) 3 ECTS

## ARHEOLOGIJA

ZAVRŠEN PRIJEDIPLOMSKI STUDIJ: sve grupe s fakulteta i sve sastavnice svih sveučilišta uz ograničenja za pojedine smjerove navedene u nastavku

Dvopredmetni studij mogu upisati:

* Smjer Prapovijest (dvopredmetni): sve grupe s fakulteta i sve sastavnice svih sveučilišta
* Antika (dvopredmetni): povijest, povijest umjetnosti, etnologija i kulturna antropologija, antropologija, klasična filologija
* Srednji vijek: (dvopredmetni): povijest, povijest umjetnosti, etnologija i kulturna antropologija, antropologija, klasična filologija

Jednopredmetni studij mogu upisati:

* Smjer Prapovijest (jednopredmetna): sve grupe s fakulteta i sve sastavnice svih sveučilišta
* Smjer Antika: (jednopredmetni): sve grupe s fakulteta i sve sastavnice svih sveučilišta.
* Srednji vijek: (jednopredmetni): sve grupe s fakulteta i sve sastavnice svih sveučilišta.

KVALIFIKACIJSKI ISPIT: nema

RAZREDBENI POSTUPAK:

* svi pristupnici koji imaju valjan dokaz o završenom istovjetnom prijediplomskom studiju arheologije automatski su kvalificirani da se prijave za razredbeni postupak (rangiranje), a studentima koji su završili neistovjetne studije propisat će se polaganje razlikovnih ispita

RAZLIKOVNE OBAVEZE/ISPITI:

Prapovijest (jednopredmetni): Načela arheoloških istraživanja 3 ECTS

Uvod u prapovijesnu arheologiju 3 ECTS

Osnove klasične arheologije 5 ECTS

Uvod u slavensku arheologiju 3 ECTS

Prapovijest (dvopredmetni): Načela arheoloških istraživanja 3 ECTS

Uvod u prapovijesnu arheologiju 3 ECTS

Antika (jednopredmetni): Načela arheoloških istraživanja 3 ECTS

Željezno doba Hrvatske u kontekstu srednje i jugoistočne Europe 6 ECTS

Uvod u srednjovjekovnu arheologiju 5 ECTS

Antika (dvopredmetni): Načela arheoloških istraživanja 3 ECTS

Uvod u provincijalnu arheologiju 5 ECTS

Srednji vijek (Jednopredmetni): Načela arheoloških istraživanja 3 ECTS

Uvod u prapovijesnu arheologiju 3 ECTS

Uvod u provincijalnu arheologiju 5 ECTS

Arheologija bioloških ostataka 3 ECTS

Srednji vijek (dvopredmetni): Načela arheoloških istraživanja 3 ECTS

Uvod u srednjovjekovnu arheologiju 5 ECTS

Do kraja prve godine diplomskoga studija studenti su dužni položiti sve propisane razlikovne ispite.

## ČEŠKI JEZIK I KNJIŽEVNOST

ZAVRŠEN PRIJEDIPLOMSKI STUDIJ: Pravo upisa na diplomski studij imaju studenti koji su završili sveučilišni prijediplomski studij češkog jezika i književnosti ili neki drugi prijediplomski studij uz poznavanje češkog jezika na razini B2 i češke književnosti i kulture na razini završenoga sveučilišnog prijediplomskog studija češkog jezika i književnosti.

KVALIFIKACIJSKI ISPIT: nema

RAZREDBENI POSTUPAK:

* Svi pristupnici koji imaju valjan dokaz o završenom istovjetnom prijediplomskom studiju automatski su kvalificirani da se prijave za razredbeni postupak (rangiranje)

RAZLIKOVNE OBAVEZE:

* O pravu na upis i razlikovnim obavezama studenata koji su završili neistovjetne prijediplomske studije, odlučivat će odsječko povjerenstvo na temelju uvida u završeni studijski program svakog kandidata pojedinačno.

## DIGITALNA LINGVISTIKA

ZAVRŠEN PRIJEDIPLOMSKI STUDIJ: sveučilišni prijediplomski studij iz područja društvenih znanosti, humanističkih znanosti ili tehničkih znanosti.

KVALIFIKACIJSKI ISPIT: nema

RAZREDBENI POSTUPAK: u slučaju da je broj kandidata veći od kvote, poredak na rang listi temelji se na sljedećim kriterijima:

* prosjek ocjena na prethodno završenoj razini studija (80 %),
* motivacijsko pismo (20 %).

RAZLIKOVNE OBAVEZE: nema

Izbor pristupnika za upis obavlja se na temelju rang liste.

Poredak na rang listi temelji se na vrednovanju uspjeha na prethodno završenoj razini studija temeljem prosjeka ocjena.

Pristupnici koji su stekli pravo upisa dužni su se upisati prema objavljenom rasporedu za upis. Umjesto pristupnika koji su stekli pravo upisa, a nisu se upisali u propisanom roku, mogućnost upisa mogu iskoristiti pristupnici koji slijede na listi za upis do popunjenja upisnih kvota.

Pristupnici su dužni priložiti motivacijsko pismo (maksimalna dužina 1 stranica).

Pristupnici su dužni priložiti potvrdu o vladanju engleskim jezikom na razini B2. Iznimno studenti koji su završili prijediplomski studijski program koji se provodi na engleskom jeziku nisu dužni priložiti ovu potvrdu.

## ETNOLOGIJA I KULTURNA ANTROPOLOGIJA

ZAVRŠEN PRIJEDIPLOMSKI STUDIJ: sveučilišni prijediplomski studij etnologije i kulturne antropologije ili etnologije i antropologije

KVALIFIKACIJSKI ISPIT: nema

RAZREDBENI POSTUPAK:

* svi pristupnici koji imaju valjan dokaz o završenom istovjetnom prijediplomskom studiju automatski su kvalificirani da se prijave za razredbeni postupak (rangiranje)
* sa svakim pristupnikom obavlja se motivacijski razgovor - o motiviranosti za upis te o pročitanoj literaturi, izboru od 3 naslova koji su dio pripreme pristupnika za motivacijski razgovor.

RAZLIKOVNE OBAVEZE:

Srodnim studijskim prijediplomskim programima propisuje se razlikovna obveza u okviru max. 7,5 ECTS-a (kolegij Metodologija etnologije i kulturne antropologije (51726) 5 ECTS-a)

Nesrodnim studijskim prijediplomskim programima propisuje se razlikovni semestar u okviru max. 15 ECTS-a razlikovnih ispita (kolegiji 1. Metodologija etnologije i kulturne antropologije (51726), 5 ECTS, 2. Uvod u etnologiju (66524), 5 ECTS, 3. Teorije kulturne antropologije (51728), 5 ECTS. Pristupnici diplomski studij upisuju kao redoviti studenti uz obavezu polaganja razlikovnih obaveza prije upisa u drugi (ili iznimno) treći semestar.

## FILOZOFIJA

ZAVRŠEN PRIJEDIPLOMSKI STUDIJ: sveučilišni prijediplomski studij filozofije

KVALIFIKACIJSKI ISPIT: nema

RAZREDBENI POSTUPAK:

* svi pristupnici koji imaju valjan dokaz o završenom prijediplomskom studiju filozofije automatski su kvalificirani da se prijave za razredbeni postupak
* sa svakim pristupnikom obavlja se motivacijski razgovor tijekom kojega se također utvrđuje ispunjavanje uvjeta za upis na diplomski studij i izbor smjera diplomskog studija (jednopredmetni diplomski studij – nastavnički smjer; jednopredmetni diplomski studij – znanstveni smjer; dvopredmetni diplomski studij – znanstveni smjer)
* studentima koji su završili prijediplomski studij filozofije na nekoj drugoj visokoškolskoj ustanovi u Hrvatskoj ili inozemstvu propisat će se polaganje razlikovnih ispita u razredbenom postupku

RAZLIKOVNE OBAVEZE:

S obzirom na to da prijediplomski jednopredmetni i prijediplomski dvopredmetni studij filozofije na Filozofskom fakultetu Sveučilišta u Zagrebu traje četiri godine, odnosno osam semestara, studenti koji su završili trogodišnji (šestosemestralni) prijediplomski studij filozofije na nekoj drugoj visokoškolskoj ustanovi u Hrvatskoj ili inozemstvu obavezni su tijekom diplomskoga studija položiti razlikovne kolegije te nadoknaditi manjak ECTS-a. Studenti koji su završili četverogodišnji (osmosemestralni) prijediplomski studij filozofije na nekoj drugoj visokoškolskoj ustanovi u Hrvatskoj ili inozemstvu obavezni su tijekom diplomskoga studija položiti razlikovne kolegije te eventualno nadoknaditi manjak ECTS-a. Razlikovni kolegiji određuju se u razredbenom postupku na temelju uvida u ovjereni prijepis ocjena te ovjeren opis programa završenog prijediplomskog studija filozofije.

## FONETIKA

ZAVRŠEN PRIJEDIPLOMSKI STUDIJ: sveučilišni prijediplomski studij iz humanističkih, društvenih, umjetničkih, tehničkih, interdisciplinarnih i drugih područja znanosti

KVALIFIKACIJSKI ISPIT: nema

RAZREDBENI POSTUPAK:

* glavni kriterij za upis na diplomski studij fonetike ukupan uspjeh na prijediplomskom studiju (prosjek svih ocjena)
* prema potrebi i u slučaju da je broj zainteresiranih veći od kvote, razredbeni postupak za upis na diplomski studij fonetike može uključiti i evaluaciju putem intervjua s pristupnicima te dobivene nagrade i druge aktivnosti pristupnika koje su povezane s uspjehom na prijediplomskom studiju.

RAZLIKOVNE OBAVEZE:

Studenti koji nisu završili prijediplomski studij fonetike nemaju obvezu polaganja razlikovnih predmeta.

## FRANCUSKI JEZIK I KNJIŽEVNOST

ZAVRŠEN PRIJEDIPLOMSKI STUDIJ: sveučilišni prijediplomski studij francuskog jezika i književnosti ili neki drugi srodan sveučilišni prijediplomski studij s poznavanjem francuskog jezika na razini B2 uz odgovarajuću potvrdu.

KVALIFIKACIJSKI ISPIT: nema

RAZREDBENI POSTUPAK: u slučaju većeg broja prijavljenih pristupnika za pojedini smjer diplomskog studija, uzet će se u obzir prosjek ocjena preddiplomskog studija. O upisu na željeni smjer kandidata sa završenim srodnim prijediplomskim studijem odlučuje odsječko povjerenstvo na temelju uvida u završeni studijski program.

RAZLIKOVNE OBVEZE: O razlikovnim obvezama studenata koji su završili srodne preddiplomske studije odlučuje odsječko povjerenstvo na temelju uvida u završeni studijski program svakog kandidata pojedinačno.

## GERMANISTIKA

ZAVRŠEN PRIJEDIPLOMSKI STUDIJ: sveučilišni prijediplomski studij germanistike

KVALIFIKACIJSKI ISPIT: nema

RAZREDBENI POSTUPAK: kriterij raspodjele studenata u tri smjera studija (kulturološki, nastavnički, prevoditeljski) je prosjek ocjena

RAZLIKOVNE OBAVEZE: Nema.

## GRČKI JEZIK I KNJIŽEVNOST

ZAVRŠEN PRIJEDIPLOMSKI STUDIJ: sveučilišni prijediplomski studij grčkog jezika i književnosti

KVALIFIKACIJSKI ISPIT: nema

RAZREDBENI POSTUPAK: u slučaju većeg broja prijavljenih pristupnika za pojedini smjer diplomskog studija, uzet će se u obzir prosjek ocjena prijediplomskog studija.

RAZLIKOVNE OBAVEZE:

Budući da je prijediplomski studij grčkog jezika i književnosti na Sveučilištu u Zadru svojim sadržajnim ustrojem kompatibilan s ustrojem prijediplomskog studija grčkog jezika i književnosti na Filozofskom fakultetu u Zagrebu, odnosno da je najznatnija nepodudarnost u tomu što je u primjeni studijski model 4+1, a ne 3+2, popis razlikovnih kolegija prilikom prelaska je zapravo popis kolegija koji se slušaju i polažu na četvrtoj godini prijediplomskog studija.

Popis razlikovnih kolegija

**Diplomski studij grčkog jezika i književnosti**:

a) zimski semestar:

Kolegij iz grčke književnosti (1P3S, 7 ECTS)

Povijest grčkog jezika (1P2S1V, 6 ECTS)

Izborni kolegij s popisa izbornih kolegija (minimalno 2 ECTS)

b) ljetni semestar:

Kolegij iz grčke književnosti (1P3S, 7 ECTS)

Povijest grčkog jezika: (1P2S, 6 ECTS)

Izborni kolegij s popisa izbornih kolegija (minimalno 2 ECTS)

## HUNGAROLOGIJA

ZAVRŠEN PRIJEDIPLOMSKI STUDIJ: sveučilišni prijediplomski studij hungarologije.

Pravo na upis može steći i osoba koja je završila prijediplomski studij na nekoj neofilološkoj studijskoj grupi, a završila je i gimnaziju na mađarskom jeziku u Mađarskoj, s položenom državnom maturom na višoj razini iz mađarskoga jezika. O upisu takvih pristupnika vijeće Katedre za hungarologiju donosi pojedinačne odluke.

KVALIFIKACIJSKI ISPIT: nema

RAZREDBENI POSTUPAK:

RAZLIKOVNE OBAVEZE:

O pravu na upis u diplomski studij hungarologije i eventualnim razlikovnim obavezama pristupnika s drugih sveučilišta odlučuje vijeće Katedre za hungarologiju.

## INDOLOGIJA

ZAVRŠEN PRIJEDIPLOMSKI STUDIJ: sveučilišni prijediplomski studij indologije na Filozofskome fakultetu u Zagrebu, najmanje s prosjekom ocjena 3,5, ili usporedivo uspješno svršen studij na drugoj visokoškolskoj ustanovi u svijetu s usporedivim programima.

KVALIFIKACIJSKI ISPIT: nema

RAZREDBENI POSTUPAK:

RAZLIKOVNE OBAVEZE:

Pristupnici koji dolaze s drugih sveučilišta svakako moraju priložiti **ovjereni popis ocjena relevantnih predmeta.** O njihovom pravu na upis u diplomski studij indologije odlučivat će u takvim slučajevima vijeće Odsjeka.

## INFORMACIJSKE ZNANOSTI – jednopredmetni i dvopredmetni

1. **Opći uvjeti**

Izbor pristupnika za upis obavlja se na temelju rang liste.

Postupak rangiranja pristupnika za upis na studij odvija se prema jednakim uvjetima za sve studijske smjerove, prilikom čega se utvrđuju rang liste prema kojima se pristupnici natječu za upis na studijski smjer za koji su se opredijelili prilikom prijave do popunjenja predviđene kvote za svaki studijski smjer.

Poredak na rang listi temelji se na vrednovanju uspjeha na prethodno završenoj razini studija temeljem prosjeka ocjena.

Pristupnici koji upišu studij mogu imati propisane razlikovne ispite ovisno o vrsti prijediplomskog sveučilišnog studija koji su završili i smjera koji upisuju. Popis razlikovnih ispita prema smjerovima dostupan je na stranicama Odsjeka za informacijske i komunikacijske znanosti.

Pristupnici koji su stekli pravo upisa dužni su se upisati prema objavljenom rasporedu za upis. Umjesto pristupnika koji su stekli pravo upisa, a nisu se upisali u propisanom roku, mogućnost upisa mogu iskoristiti pristupnici koji slijede na listi za upis do popunjenja kvote prema prijavama za svaki studijski smjer.

1. **Posebni uvjeti**

Smjer informatika (nastavnički) i smjer informatika (istraživački) mogu upisati isključivo pristupnici koji su završili istovjetni sveučilišni prijediplomski studij informacijskih znanosti ili informatike te srodni sveučilišni prijediplomski studij računarstva ili matematike.

Razlikovni ispiti diplomskog studija informacijskih i komunikacijskih znanosti

**Smjer arhivistika**

Studenti koji su završili sveučilišni prijediplomski studij informacijskih i komunikacijskih znanosti na Filozofskom fakultetu u Zagrebu i unutar njega položili navedene predmete nisu dužni polagati razlikovne ispite.

Studenti koji nisu završili navedeni studij, dužni su položiti sljedeće razlikovne ispite s prijediplomskog studija informacijskih znanosti na Filozofskom fakultetu u Zagrebu:

*Jednopredmetni studij:*

1. Vrednovanje arhivskog gradiva (52653) (6 ECTS)
2. Sređivanje i opis arhivskog gradiva (51398) (6 ECTS)

UKUPNO: 12 ECTS

*Dvopredmetni studij:*

1. Sređivanje i opis arhivskog gradiva (51398) (6 ECTS)

UKUPNO: 6 ECTS

**Smjer bibliotekarstvo**

Studenti koji su završili sveučilišni prijediplomski studij informacijskih i komunikacijskih znanosti na Filozofskom fakultetu u Zagrebu i unutar njega položili navedene predmete nisu dužni polagati razlikovne ispite. Razlikovne ispite nisu dužni polagati ni studenti koji su završili sveučilišni prijediplomski studij informatologije na Odsjeku za informacijske znanosti Filozofskog fakulteta Sveučilišta J. J. Strossmayera u Osijeku, sveučilišni prijediplomski studij knjižničarstva Odjela za kulturologiju Sveučilišta J. J. Strossmayera u Osijeku te sveučilišni prijediplomski studij informacijskih znanosti Odjela za informacijske znanosti Sveučilišta u Zadru.

Studenti koji nisu završili neki od navedenih studija, dužni su položiti sljedeće razlikovne ispite s prijediplomskog studija informacijskih i komunikacijskih znanosti na Filozofskom fakultetu u Zagrebu:

*Jednopredmetni studij*

1. Bibliografska organizacija 1 (51390) (6 ECTS)
2. Klasifikacijski sustavi (51397) (6 ECTS)

UKUPNO: 12 ECTS

*Dvopredmetni studij:*

1. Klasifikacijski sustavi (51397) (6 ECTS)

UKUPNO: 6 ECTS

**Smjer muzeologija**

Studenti koji su završili sveučilišni prijediplomski studij informacijskih i komunikacijskih znanosti na Filozofskom fakultetu u Zagrebu i unutar njega položili navedene predmete nisu dužni polagati razlikovne ispite.

Studenti koji nisu završili navedeni sveučilišni prijediplomski studij, dužni su položiti sljedeće razlikovne ispite s prijediplomskog studija informacijskih i komunikacijskih znanosti na Filozofskom fakultetu u Zagrebu:

*Jednopredmetni studij*

1. Uvod u muzeologiju (51391) (6 ECTS)
2. Opća teorija baštine (64088) (6 ECTS)

UKUPNO: 12 ECTS

*Dvopredmetni studij*

1. Uvod u muzeologiju (51391) (6 ECTS)

UKUPNO: 6 ECTS

**Smjer informatika (nastavnički)**

Smjer informatika (nastavnički) mogu upisati isključivo pristupnici koji su završili istovjetni sveučilišni prijediplomski studij informacijskih znanosti ili informatike te srodni sveučilišni prijediplomski studij računarstva ili matematike.

Studenti koji su završili istovjetni prijediplomski studij informacijskih znanosti ili informatike nemaju razlikovne ispite.

Studenti koji su završili srodni sveučilišni prijediplomski studij računarstva ili matematike imaju razlikovni ispit:

*Jednopredmetni studij i dvopredmetni studij*

1. Teorija informacijske znanosti (52650) (5 ECTS)

UKUPNO: 5 ECTS

**Smjer informatika (istraživački)**

Smjer informatika (istraživački) mogu upisati isključivo pristupnici koji su završili istovjetni sveučilišni prijediplomski studij informacijskih znanosti ili informatike te srodni sveučilišni prijediplomski studij računarstva ili matematike.

Studenti koji su završili istovjetni prijediplomski studij informacijskih znanosti ili informatike nemaju razlikovne ispite.

Studenti koji su završili srodni sveučilišni prijediplomski studij računarstva ili matematike imaju razlikovni ispit:

*Jednopredmetni studij i dvopredmetni studij*

1. Teorija informacijske znanosti (52650) (5 ECTS)

UKUPNO: 5 ECTS

## INFORMACIJSKE ZNANOSTI – IZVANREDNI studij bibliotekarstva

1. **Opći uvjeti**

Izbor pristupnika za upis obavlja se na temelju rang liste.

Poredak na rang listi temelji se na vrsti zaposlenja u knjižnici gdje prednost imaju pristupnici s ugovorom o radu, te motivacijskog razgovora. Nazočnost na motivacijskom razgovoru je obavezna.

Pristupnici koji su stekli pravo upisa dužni su se upisati prema objavljenom rasporedu za upis. Umjesto pristupnika koji su stekli pravo upisa, a nisu se upisali u propisanom roku, mogućnost upisa mogu iskoristiti pristupnici koji slijede na listi za upis do popunjenja kvote prema prijavama za svaki studijski smjer.

## JUDAISTIKA

ZAVRŠEN PRIJEDIPLOMSKI STUDIJ: prijediplomski studij judaistike

* drugi prijediplomski studiji, ukoliko pristupnik vlada hebrejskim jezikom na razini B1 te je upoznat sa židovskom kulturom i povijesti na razini završenoga prijediplomskog studija judaistike. Navedene kvalifikacije student može steći u pripremnoj godini studija.

KVALIFIKACIJSKI ISPIT: nema

RAZREDBENI POSTUPAK: sa svakim pristupnikom obavlja se motivacijski razgovor

RAZLIKOVNE OBAVEZE: odluka o razlikovnim obavezana donosi se na temelju uvida u završeni prijediplomski studij

## JUŽNOSLAVENSKI JEZICI I KNJIŽEVNOSTI

ZAVRŠEN PRIJEDIPLOMSKI STUDIJ: sveučilišni prijediplomski studij južne slavistike

Osim studenta slavističkih studija, temeljem uvida u dokumentaciju i intervjua s pristupnikom, diplomski studij južnoslavenskih jezika i književnosti mogu upisati i:

a) pristupnici koji su završili prijediplomske studije kroatistike i kulturalnih studija u Hrvatskoj;

b) pristupnici koji su završili prijediplomske filološke, humanističke i društvene studije u zemljama EU, pod uvjetom da vladaju hrvatskim i da se služe još jednim južnoslavenskim jezikom;

c) pristupnici koji su završili prijediplomski studij, apsolventi diplomskoga studija ili pristupnici koji su završili bilo koji diplomski studij filoloških, humanističkih i društvenih znanosti (u iznimnim slučajevima i drugih fakulteta) u južnoslavenskim zemljama (Bosni i Hercegovini, Bugarskoj, Crnoj Gori, Makedoniji, Sloveniji i Srbiji).

KVALIFIKACIJSKI ISPIT: nema

RAZREDBENI POSTUPAK: Postupak upisa diplomskog studija južnoslavenskih jezika i književnosti uključuje intervju s pristupnicima, a po potrebi i dodatno priloženo motivacijsko pismo za studente koji nisu završili istovjetan ili sličan slavistički studij.

RAZLIKOVNE OBAVEZE: nema

## KOMPARATIVNA KNJIŽEVNOST

ZAVRŠEN PRIJEDIPLOMSKI STUDIJ: sveučilišni prijediplomski studij iz područja društvenih i humanističkih znanosti

KVALIFIKACIJSKI ISPIT: nema

RAZREDBENI POSTUPAK: kandidati se rangiraju na temelju prosjeka ocjena prijediplomskog studija

RAZLIKOVNE OBAVEZE: O razlikovnim obvezama studenata koji su završili srodne, ali neistovjetne, prijediplomske studije odlučivat će odsječko povjerenstvo na temelju uvida u završeni prijediplomski studij.

## KROATISTIKA

ZAVRŠEN PRIJEDIPLOMSKI STUDIJ: prijediplomski studij kroatistike ili srodan društveno-humanistički prijediplomski studij

KVALIFIKACIJSKI ISPIT: nema

RAZREDBENI POSTUPAK: kandidati se rangiraju na temelju prosjeka ocjena prijediplomskog studija

RAZLIKOVNE OBAVEZE:

Pristupnicima koji su završili istovjetan prijediplomski studij na nekom drugom sveučilištu u Republici Hrvatskoj i inozemstvu neće se propisivati razlikovne obveze.

O pravu na upis i razlikovnim obvezama studenata koji su završili srodne, ali neistovjetne, prijediplomske studije odlučivat će pojedinačno odsječko povjerenstvo na temelju uvida u studijske programe.

## LATINSKI JEZIK I KNJIŽEVNOST

ZAVRŠEN PRIJEDIPLOMSKI STUDIJ: sveučilišni prijediplomski studij latinskog jezika i književnosti ili latinskog jezika i rimske književnosti

KVALIFIKACIJSKI ISPIT: nema

RAZREDBENI POSTUPAK: u slučaju većeg broja prijavljenih pristupnika za pojedini smjer diplomskog studija, uzet će se u obzir prosjek ocjena prijediplomskog studija.

RAZLIKOVNE OBAVEZE:

Budući da su istovjetni prijediplomski studiji na drugim visokim učilištima u Republici Hrvatskoj svojim sadržajnim ustrojem kompatibilni s ustrojem prijediplomskih studija latinskog jezika i književnosti na Filozofskom fakultetu u Zagrebu, odnosno da je najznatnija nepodudarnost u tomu što je u primjeni model 4+1, a ne 3+2, popis razlikovnih kolegija prilikom prelaska na diplomski studij na Filozofski fakultet u Zagreb je zapravo popis kolegija koji se slušaju i polažu na četvrtoj godini prijediplomskog studija.

Popis razlikovnih kolegija

**Diplomski studij latinskog jezika i književnosti**:

a) zimski semestar:

Srednjovjekovni latinitet (2P2S, 6 ECTS)

Uvod u novolatinsku književnost (2P2S, 7 ECTS)

Izborni kolegij s popisa izbornih kolegija (minimalno 2 ECTS)

b) ljetni semestar:

Latinska stilistika (2P2S, 7 ECTS)

Hrvatska novolatinska književnost (1P2S, 6 ECTS)

Izborni kolegij s popisa izbornih kolegija (minimalno 2 ECTS)

## LINGVISTIKA

ZAVRŠEN PRIJEDIPLOMSKI STUDIJ: sveučilišni prijediplomski studij

KVALIFIKACIJSKI ISPIT: nema

RAZREDBENI POSTUPAK: kandidati se rangiraju na temelju prosjeka ocjena prijediplomskog studija

RAZLIKOVNE OBAVEZE:

Za prvostupnike koji nisu završili istovjetan prijediplomski studij Odsjek za lingvistiku propisuje obvezatno slušanje i polaganje razlikovnih ispita, ovisno o tome koji smjer diplomskoga studija pristupnik upisuje:

* **Smjer Računalna lingvistika**: Uvod u opću lingvistiku (3 ECTS) i Korpusna lingvistika (5 ECTS)
* **Smjer Poredbena lingvistika**: Indoeuropska lingvistika (3 ECTS) i Jezici svijeta (5 ECTS)
* **Smjer Opća lingvistika**: Uvod u opću lingvistiku (3 ECTS) i Uvod u povijest lingvističkih teorija (3 ECTS)
* **Smjer Kognitivna lingvistika**: Kognitivna lingvistika (3 ECTS) i Semantika (5 ECTS)
* **Smjer Primijenjena lingvistika**: Uvod u opću lingvistiku (3 ECTS) i Uvod u primijenjenu lingvistiku (3 ECTS)

O pravu na upis i razlikovnim obvezama studenata koji su završili neistovjetne prijediplomske studije odlučivat će odsječko povjerenstvo na temelju uvida u završeni studijski program svakog kandidata pojedinačno.

## NEDERLANDISTIKA

ZAVRŠEN PRIJEDIPLOMSKI STUDIJ: sveučilišni prijediplomski studij nederlandistike

KVALIFIKACIJSKI ISPIT: nema

RAZREDBENI POSTUPAK: u slučaju većeg broja prijavljenih pristupnika u odnosu na broj slobodnih mjesta, rangiranje će se vršiti prema prosjeku ocjena prijediplomskog studija.

RAZLIKOVNE OBAVEZE: Nema.

## PEDAGOGIJA

ZAVRŠEN PRIJEDIPLOMSKI STUDIJ: sveučilišni prijediplomski studij pedagogije

KVALIFIKACIJSKI ISPIT: da

RAZREDBENI POSTUPAK:

1. Razredbeni postupak sastoji se od vrednovanja prosjeka ocjena prijediplomskog studija pedagogije i razredbenog pismenog ispita. Dodatno se vrednuje rektorova/dekanova ili nagrada za izvrsnost u studiju. Maksimalan broj bodova za upis na diplomski studij pedagogije je 8 (5 – prosjek ocjena, 2,5 – razredbeni pismeni ispit, 0,5 – nagrade).
2. Za upis na jednopredmetni diplomski studij pedagogije vrednuje se prosjek ocjena jednopredmetnog prijediplomskog studija pedagogije. Pristupnicima koji su završili dvopredmetni prijediplomski studij pedagogije, za upis na jednopredmetni studij vrednovat će se zajednički prosjek ocjena dvopredmetnog studija pedagogije i drugog dvopredmetnog studija.
3. Za upis na dvopredmetni diplomski studij pedagogije vrednuje se zajednički prosjek ocjena dvopredmetnog studija pedagogije i drugog dvopredmetnog studija
4. Tema/sadržaj razredbenog pismenog ispita je iz obvezne literature obveznih kolegija dvopredmetnog predidplomskog studija pedagogije Filozofskog fakulteta u Zagrebu
5. Razredbeni pismeni ispit vrednuje se 0–2,5 boda, piše se 60 minuta, veličine do dvije stranice
6. Bodovni prag za upis na diplomski studij pedagogije je 2,5 boda: 2 boda za prosjek ocjena i 0,5 boda za razredbeni pismeni ispit (koji mora biti minimalno 0,5 boda da bi se steklo pravo upisa).
7. Rektorova/dekanova ili nagrada za izvrsnost u studiju vrjednuje se s 0,5 bodova (ukupno za sve nagrade
8. U slučaju da je broj kandidata prijavljenih za upis na jednopredmetni odnosno dvopredmetni diplomski studij pedagogije manji od broja upisnih mjesta predviđenih kvotom, razredbeni postupak neće se provoditi, već će svi prijavljeni kandidati koji su zadovoljili na kvalifikacijskome ispitu biti upisani.

RAZLIKOVNE OBAVEZE:

Studenti upisani na diplomski studij pedagogije koji nisu završili prijediplomski studij pedagogije na Filozofskom fakultetu u Zagrebu nemaju dodatnih razlikovnih ispita.

DODATNI UVJET ZA UPIS NA JEDNOPREDMETNI DIPLOMSKI STUDIJ PEDAGOGIJE:

Razredbenom postupku za upis na jednopredmetni diplomski studij pedagogije dodatno mogu pristupiti studenti prijediplomskih nastavničkih smjerova Odsjeka plesa Akademije dramske umjetnosti Sveučilišta u Zagrebu. Upisna kvota za te studente ukupno je pet (5) mjesta, a vrijedi isključivo za prvostupnike nastavničkih smjerova Akademije dramske umjetnosti s Odsjeka plesa. Ova upisna kvota od pet mjesta dodatna je zasebna kategorija. Upisni kriteriji su identični onima koji su već propisani u ovome natječaju osim uvjeta završenosti prijediplomskog studija pedagogije, a prosjek ocjena koji će se vrednovati je prosjek na završenom prijediplomskom studiju. Studenti Akademije koji upišu diplomski studij pedagogije imaju obvezu polaganja razlikovnih ispita. Ova dodatna upisna kvota vrijedit će do trenutka kada za prvostupnike nastavničkih smjerova Akademije dramske umjetnosti s Odsjeka plesa u za njih relevantnom području bude oformljen studij na diplomskoj razini na Akademiji dramske umjetnosti Sveučilišta u Zagrebu.

## PSIHOLOGIJA

ZAVRŠEN PRIJEDIPLOMSKI STUDIJ: sveučilišni prijediplomski studij psihologije

KVALIFIKACIJSKI ISPIT: da

RAZREDBENI POSTUPAK:

Svi prijavljeni pristupnici za upis na diplomski studij psihologije polažu razredbeni ispit. Razredbeni ispit sastoji se od testa koji obuhvaća temeljno gradivo iz obaveznih kolegija na prijediplomskom studiju psihologije. Konačni broj bodova za svakog pristupnika formirat će se na temelju ocjena u prijediplomskom studiju (50%) i rezultata u razredbenom postupku (50%).

RAZLIKOVNE OBAVEZE:

Studentima koji su prijediplomski studij psihologije završili na nekom drugom studiju psihologije u RH, a koji su stekli pravo upisa na diplomski studij psihologije Filozofskog fakulteta u Zagrebu, kao razlikovna obveza propisuje se ispit iz kolegija Kvantitativna interpretacija testova (6 ECTS) koji studenti moraju položiti do upisa u 3. semestar.

NAPOMENA:

Studenti koji su prijediplomski studij psihologije završili u inozemstvu trebaju se, prije prijave za upis na diplomski studij, obratiti Uredu za akademsko priznavanje inozemnih visokoškolskih kvalifikacija pri Sveučilištu u Zagrebu (<http://www.unizg.hr/studiji-i-studiranje/upisi-stipendije-priznavanja/akademsko-priznavanje-inozemnih-visokoskolskih-kvalifikacija/>). Potvrdu o predanom zahtjevu za priznavanje inozemne visokoškolske kvalifikacije trebat će predati prilikom upisa na diplomski studij.

Studentima koji su prijediplomski studij psihologije završili u inozemstvu mogućnost upisa diplomskog studija na Odsjeku za psihologiju Filozofskog fakulteta u Zagrebu bit će razmatrana prilikom prijave, a odluka će se temeljiti na analizi završenog programa. Eventualne razlikovne obveze određivat će se nakon upisa (do kraja listopada tekuće akademske godine), ponovno pojedinačno i nakon analize završenog programa.

## POLJSKI JEZIK I KNJIŽEVNOST

ZAVRŠEN PRIJEDIPLOMSKI STUDIJ: Pravo upisa na diplomski studij imaju studenti koji su stekli naslov sveučilišnog prvostupnika/prvostupnice polonistike, ili oni studenti koji su, nakon stjecanja istovrsne diplome na drugim studijima, stekli titulu sveučilišnog prvostupnika/prvostupnice na drugim humanističkim studijima u Hrvatskoj ili u inozemstvu, te odgovarajuću licencu o znanju poljskog jezika na razini B2 (prema poljskom programu certifikacije) ili prošli provjeru znanja poljskog jezika na Katedri za poljski jezik i književnost Filozofskog fakulteta u Zagrebu.

KVALIFIKACIJSKI ISPIT: nema

RAZREDBENI POSTUPAK:

RAZLIKOVNE OBAVEZE:

O pravu na upis i razlikovnim obvezama studenata koji su završili neistovjetne prijediplomske studije odlučivat će odsječko povjerenstvo na temelju uvida u završeni studijski program svakog kandidata pojedinačno

## PORTUGALSKI JEZIK I KNJIŽEVNOST

ZAVRŠEN PRIJEDIPLOMSKI STUDIJ: sveučilišni prijediplomski studij portugalskog jezika i književnosti ili neki drugi prijediplomski studij iz područja društveno-humanističkih znanosti, uz uvjet poznavanja portugalskog jezika na razini B1

KVALIFIKACIJSKI ISPIT: nema

RAZREDBENI POSTUPAK: rangiranje prema provedenom intervjuu i testiranju jezičnih kompetencija

RAZLIKOVNE OBVEZE: Za kandidate koji nisu završili prijediplomski studij portugalskog jezika i književnosti uvjet je upis razlikovne godine uz slušanje i polaganje određenih ključnih kolegija preddiplomskog studija portugalskog jezika i književnosti.

Popis razlikovnih kolegija:

- zimski semestar:

Portugalska fonetika i fonologija 1 (2P1V, 4 ECTS)

Portugalski jezik 5 (Sintaksa suvremenog portugalskog jezika 1) (2P4V, 6 ECTS)

Povijest portugalske književnosti 1 (2P, 4 ECTS)

- ljetni semestar:

Portugalski jezik 4 (2P4V, 6 ECTS)

Portugalski jezik 6 (Sintaksa suvremenog portugalskog jezika 2) (2P4V, 6 ECTS)

Povijest portugalske književnosti 2 (2P, 4 ECTS)

## POVIJEST

ZAVRŠEN PRIJEDIPLOMSKI STUDIJ: sveučilišni prijediplomski studij povijesti i drugih srodnih studija, za upis na nastavnički smjer isključivo sveučilišni prijediplomski studij povijesti

KVALIFIKACIJSKI ISPIT: nema

RAZREDBENI POSTUPAK: U okviru razredbenog postupka provodi se intervju s pristupnicima, na kojem su prisutni voditelj upisa i voditelji smjerova/modula.

RAZLIKOVNE OBAVEZE:

O pravu na upis i razlikovnim obvezama studenata koji su završili neistovjetne prijediplomske studije odlučivat će odsječko povjerenstvo na temelju uvida u završeni studijski program svakog kandidata pojedinačno

## POVIJEST UMJETNOSTI

ZAVRŠEN PRIJEDIPLOMSKI STUDIJ: sveučilišni prijediplomski studij povijesti umjetnosti; sveučilišni prijediplomski studij likovne kulture (za upis nastavničkog smjera isključivo sveučilišni prijediplomski studij povijesti umjetnosti ili likovne kulture)

KVALIFIKACIJSKI ISPIT: da, za pristupnike koji su završili srodne ili neistovjetne prijediplomske studije (Odluka Vijeća Odsjeka od 5. svibnja 2021.)

Na temelju rezultata kvalifikacijskog ispita, pristupnici koji su završili srodne ili neistovjetne prijediplomske studije bit će rangirani u okviru razredbenog postupka zajedno s pristupnicima koji su završili prijediplomske studije povijesti umjetnosti ili likovne kulture. Kvalifikacijski ispit ne isključuje razlikovne ispite koji se polažu tijekom razlikovnog semestra/godine ili tijekom diplomskog studija.

RAZREDBENI POSTUPAK: Osim dokumentacije propisane u okviru upisnog postupka na razini Fakulteta, svi pristupnici trebaju tajništvu Odsjeka za povijest umjetnosti najkasnije do 20. rujna 2021. godine, elektronskim putem dostaviti ispunjeni *Obrazac za prijavu za upis na diplomski studij povijesti umjetnosti* (dostupan u tajništvu i na internetskim stranicama Odsjeka), u kojemu navode prioritete modela diplomskoga studija povijesti umjetnosti. Pristupnici biraju između pet mogućih opcija unutar diplomskoga studija, označavajući brojem od 1 do 5 željeni odabir (1 = prvi izbor; 5 = posljednji izbor). Na obrascu su navedene sljedeće opcije smjerova i modula diplomskoga studija povijesti umjetnosti:

* Nastavnički smjer
* Istraživački smjer – modul Umjetnost antike i srednjeg vijeka
* Istraživački smjer – modul Umjetnost renesanse i baroka
* Istraživački smjer – modul Moderna i suvremena umjetnost
* Istraživački smjer – modul Konzervatorstvo

Prijave na diplomski studij bez popunjenog *Obrasca za prijavu na upis na diplomski studij povijesti umjetnosti* dostavljenog tajništvu Odsjeka smatrat će se nepotpunima.

Prioritet pri upisu modula/smjerova određuje se na temelju prosjeka ocjena na završenom prijediplomskom studiju povijesti umjetnosti ili likovne kulture. U prosjek ocjena ubrajaju se sve ocjene na završenom studiju povijesti umjetnosti ili likovne kulture na sastavnicama Sveučilišta u Zagrebu ili na sveučilištima u Hrvatskoj gdje se izvode ti studijski programi i izdaju odgovarajuće svjedodžbe prvostupnika.

Upisi na pojedine module/smjerove odvijat će se do popunjenja kvote od 15 studenata po modulu/smjeru; nakon popunjenja kvote pristupniku će biti omogućeno upisati sljedeći odabrani modul/smjer koji je naveo na prijavnom obrascu.

RAZLIKOVNE OBAVEZE:

O razlikovnim obvezama studenata koji su završili srodne ili neistovjetne prijediplomske studije odlučivat će odsječko povjerenstvo nakon razredbenog postupka, a temeljem uvida u završeni studijski program kandidata.

KLASIFIKACIJSKI POSTUPAK: raspoređivanje kandidata na module/smjerove održat će se u petak 24. rujna 2021, a konačne rezultate odsječko povjerenstvo objavit će u ponedjeljak 27. rujna 2021. godine.

## PRIMIJENJENA KOGNITIVNA ZNANOST

ZAVRŠEN PRIJEDIPLOMSKI STUDIJ: sveučilišni prijediplomski studij iz područja društvenih, humanističkih, tehničkih ili prirodnih znanosti, u poljima istovjetnim ili srodnim s disciplinama koje čine kognitivnu znanost (antropologija, filozofija, lingvistika, psihologija, računarstvo i neuroznanost).

KVALIFIKACIJSKI ISPIT: nema

KVALIFIKACIJSKI POSTUPAK: prijava na natječaj mora sadržavati:

* motivacijsko pismo na engleskom jeziku,
* preporuku jednog nastavnika s prijediplomskog studija (na engleskom ili hrvatskom),
* dokaz o znanju engleskog jezika (TOEFL: min. 230 computer-based, 570 paper-based ili 88 internet-based, ispit položen na Centru za strane jezike (FFZG) – minimalna razina B2, ili dokaz o prethodnom školovanju završenom na engleskom jeziku),
* prijepis ocjena na hrvatskom ili engleskom jeziku iz kolegija položenih do trenutka predaje dokumenata u svrhu uključivanja u kvalifikacijski postupak.

RAZREDBENI POSTUPAK:

Pristupnici odabrani u kvalifikacijskom postupku koji imaju valjan dokaz o završenom prijediplomskom studiju kvalificirani su za prijavu na razredbeni postupak (rangiranje). Sa svakim pristupnikom obavlja se motivacijski razgovor o motiviranosti za studij te o stečenim vještinama i kompetencijama relevantnima za studij. Konačna rang lista studenata formira se na temelju predanih dokumenata i motivacijskog razgovora s pristupnicima.

RAZLIKOVNE OBAVEZE:

Pristupnicima koji su završili nesrodne prijediplomske studijske programe propisuju se razlikovni kolegiji u opterećenju od ukupno 10 ECTS bodova zavisno o ulaznim kompetencijama, odnosno završenom prijediplomskom studiju. Navedeni kolegiji polažu se u prvom i drugom semestru diplomskog studija.

Za sva dodatna pitanja oko kvalifikacijskog postupka pristupnici se javljaju na [cogsci.admission@ffzg.hr](mailto:cogsci.admission@ffzg.hr).

## RUMUNJSKI JEZIK I KNJIŽEVNOST

ZAVRŠEN PRIJEDIPLOMSKI STUDIJ: sveučilišni prijediplomski studij rumunjskog jezika i književnosti, drugi prijediplomski studij iz područja društvenih ili humanističkih znanosti uz uvjet poznavanja rumunjskog jezika na razini B2

KVALIFIKACIJSKI ISPIT: nema

RAZREDBENI POSTUPAK: rangiranje po prosjeku ocjena ukoliko ima više kandidata od kvote.

RAZLIKOVNE OBVEZE: za studente koji su završili neistovjetne preddiplomske studije, razlikovni ispit *Završni ispit na studiju Rumunjskog jezika i književnosti* (5 ECTS).

## ROMISTIKA

ZAVRŠEN PRIJEDIPLOMSKI STUDIJ: sveučilišni prijediplomski studij društveno-humanističkog usmjerenja

KVALIFIKACIJSKI ISPIT: nema

RAZREDBENI POSTUPAK:

RAZLIKOVNE OBAVEZE: nema

## RUSKI JEZIK I KNJIŽEVNOST

ZAVRŠEN PRIJEDIPLOMSKI STUDIJ: sveučilišni prijediplomski studij ruskoga jezika i književnosti

KVALIFIKACIJSKI ISPIT: nema

RAZREDBENI POSTUPAK: Svi pristupnici koji imaju valjan dokaz o završenom istovjetnom prijediplomskom studiju automatski su kvalificirani za prijavu.

RAZLIKOVNE OBAVEZE: Nakon zaprimanja prijavne dokumentacije definirat će se popis razlikovnih kolegija koje student/-ica treba položiti kako bi upisao/-la sveučilišni diplomski studij ruskoga jezika i književnosti na Filozofskom fakultetu u Zagrebu.

## ŠVEDSKI JEZIK I KULTURA

ZAVRŠEN PRIJEDIPLOMSKI STUDIJ: sveučilišni prijediplomski studij švedskog jezika i kulture ili srodni sveučilišni prijediplomski studij završen u Hrvatskoj ili inozemstvu (studij skandinavistike, lingvistike, komparativne književnosti, kulturalnih studija uz odgovarajuću kompetenciju u švedskom jeziku – razina B2)

KVALIFIKACIJSKI ISPIT: nema

RAZREDBENI POSTUPAK:

U slučaju da se za studij prijavi veći broj studenata od upisne kvote, redoslijed se utvrđuje na temelju **težinskog prosjeka ocjena** na prijediplomskom studiju švedskog jezika i kulture odnosno odgovarajućem studiju skandinavističkog ili drugog prihvatljivog usmjerenja.

Studenti se tijekom upisnog postupka prijavljuju za jedan od dva smjera studija – prevoditeljski ili lingvistički. Kvota za **prevoditeljski studij** je **11** studenata, za **lingvistički 7**. U slučaju da za jedan od smjerova bude zainteresirano više kandidata nego što ima mjesta, prednost pri upisu se daje studentima s većim zbrojem ocjena izabranih kolegija.

Za upis na **prevoditeljski smjer** uzima se zbroj ocjena iz sljedećih kolegija:

Švedski jezik u društvenom kontekstu 2

Švedski jezik u društvenom kontekstu 3

Uvod u prevoditeljstvo

težinski prosjek ocjena na cjelokupnom studiju švedskog jezika i kulture.

Za upis na **lingvistički smjer** redoslijed se utvrđuje prema zbroju ocjena iz sljedećih kolegija:  
Švedski jezik u društvenom kontekstu 2

Švedski jezik u društvenom kontekstu 3

Uvod u lingvistički studij švedskog

Sintaksa švedskog jezika

Kontrastivna analiza teksta.

Upis se obavlja u terminima koji se objavljuju za cijeli fakultet. U terminu koji se odnosi na kvalifikacijski ispit za upis na studij švedskog jezika i kulture treba na Katedru donijeti popis ocjena relevantnih za smjer koji student želi upisati (uključivo težinski prosjek ocjena na cjelokupnom studiju) te ispis iz ISVU-a, radi provjere priloženog popisa ocjena.

O upisu na željeni smjer kandidata sa završenim neistovjetnim prijediplomskim studijem odlučuje katedarsko povjerenstvo, na temelju uvida u završeni studijski program.

RAZLIKOVNE OBAVEZE: za prvostupnike švedskog jezika i kulture nema razlikovnih obaveza; o razlikovnim obavezama studenata koji su završili neistovjetne prijediplomske studije odlučivat će katedarsko povjerenstvo na temelju uvida u završeni studijski program

## SLOVAČKI JEZIK I KNJIŽEVNOST

ZAVRŠEN PRIJEDIPLOMSKI STUDIJ: sveučilišni prijediplomski studij slovačkoga jezika i književnosti na Sveučilištu u Zagrebu ili na nekom drugom sveučilištu s usporedivim programom ili neki drugi sveučilišni prijediplomski studij uz potvrdu o vladanju slovačkim jezikom na razini B2 i poznavanje slovačke književnosti i kulture na razini završenoga prijediplomskoga studija slovakistike

KVALIFIKACIJSKI ISPIT: nema

RAZREDBENI POSTUPAK: u slučaju da je broj kandidata veći od kvote, obavit će se motivacijski razgovor s kandidatima

RAZLIKOVNE OBAVEZE: O razlikovnim obvezama studenata koji su završili neistovjetne prijediplomske studije odlučivat će odsječko povjerenstvo na temelju uvida u završeni studijski program svakog kandidata pojedinačno

## SOCIOLOGIJA

ZAVRŠEN PRIJEDIPLOMSKI STUDIJ: sveučilišni prijediplomski studij sociologije

KVALIFIKACIJSKI ISPIT: nema

RAZREDBENI POSTUPAK:

Izbor pristupnika za upis u diplomske studije sociologije na Filozofskom fakultetu vršit će se na temelju prosjeka ocjena svih predmeta položenih na prijediplomskom studiju iskazanih na rang-listama, do popunjenja upisnih kvota.

RAZLIKOVNE OBAVEZE:

Prijave pristupnika sa završenim odgovarajućim prijediplomskim studijem sociologije s drugih sveučilišta u Europi i svijetu razmatrat će se individualno te će se temeljem uvida u studijske programe određivati moguće razlikovne obaveze.

## ŠPANJOLSKI JEZIK I KNJIŽEVNOST

ZAVRŠEN PRIJEDIPLOMSKI STUDIJ: Pravo upisa na diplomski studij imaju studenti koji su završili sveučilišni prijediplomski studij španjolskog jezika i književnosti ili neki drugi srodan sveučilišni prijediplomski studij s poznavanjem španjolskog jezika na razini B2 uz odgovarajuću potvrdu.

KVALIFIKACIJSKI ISPIT: nema

RAZREDBENI POSTUPAK: U slučaju većeg broja prijavljenih pristupnika za pojedini smjer diplomskog studija, uzet će se u obzir prosjek ocjena preddiplomskog sveučilišnog studija španjolskog jezika i književnosti. O upisu na željeni smjer kandidata sa završenim srodnim prijediplomskim studijem odlučuje odsječko povjerenstvo na temelju uvida u završeni studijski program.

RAZLIKOVNE OBVEZE: O razlikovnim obavezama studenata koji su završili srodne preddiplomske studije odlučuje odsječko povjerenstvo na temelju uvida u završeni studijski program svakog kandidata pojedinačno.

## TALIJANISTIKA

ZAVRŠEN PRIJEDIPLOMSKI STUDIJ: sveučilišni prijediplomski studij talijanskog jezika i književnosti, svi filološki studiji (klasični i neofilološki, uključujući kroatistiku), studij opće lingvistike i studij komparativne književnosti.

KVALIFIKACIJSKI ISPIT: usmena provjera jezične kompetencije za nastavnički smjer, a za jezikoslovno-kulturološki i književno-kulturološki smjer neće biti kvalifikacijskog ispita

RAZREDBENI POSTUPAK: u slučaju većega broja prijava, kandidati se rangiraju na temelju prosjeka ocjena prijediplomskog studija

RAZLIKOVNE OBAVEZE:

Napominjemo da se diplomski studij izvodi na talijanskom jeziku, što podrazumijeva dobro poznavanje talijanskog jezika (razina B2). S obzirom na različite programe prijediplomskih studija koje smatramo srodnima, o razlikovnim obvezama odlučivat će se za svaki slučaj pojedinačno.

## TURKOLOGIJA

ZAVRŠEN PRIJEDIPLOMSKI STUDIJ: sveučilišni prijediplomski studij turkologije **na Filozofskome fakultetu Sveučilišta u Zagrebu ili** ekvivalentni studij na drugim sveučilištima

KVALIFIKACIJSKI ISPIT: nema

RAZREDBENI POSTUPAK: u slučaju većeg broja prijava, kandidati se rangiraju na temelju prosjeka ocjena prijediplomskog studija

RAZLIKOVNE OBAVEZE: o pravu na upis u diplomski studij turkologije i eventualnim razlikovnim obavezama pristupnika s drugih sveučilišta odlučuje vijeće Katedre za turkologiju

## UKRAJINSKI JEZIK I KNJIŽEVNOST

ZAVRŠEN PRIJEDIPLOMSKI STUDIJ: Pravo upisa na diplomski studij imaju studenti koji su stekli naslov sveučilišnog prvostupnika/prvostupnice ukrajinistike, ili oni studenti koji su, nakon stjecanja istovrsne diplome na drugim studijima, stekli titulu sveučilišnog prvostupnika/prvostupnice na drugim humanističkim studijima u Hrvatskoj ili u inozemstvu, te odgovarajuću licencu o znanju ukrajinskog jezika na razini B2, ili prošli provjeru znanja ukrajinskog jezika na Katedri za ukrajinski jezik i književnost Filozofskog fakulteta u Zagrebu.

KVALIFIKACIJSKI ISPIT: nema

RAZREDBENI POSTUPAK:

RAZLIKOVNE OBAVEZE:

O pravu na upis i razlikovnim obvezama studenata koji su završili neistovjetne prijediplomske studije odlučivat će povjerenstvo Katedre za ukrajinski jezik i književnost, na temelju: upoznavanja sa završenim studijskim programom svakog kandidata pojedinačno; uvida u potvrdu o znanju jezika ili u rezultate testiranja na Katedri i razgovora s kandidatom.